
RADVILIŠKIO VINCO KUDIRKOS PROGIMNAZIJOS 2025–2026 M. M.
PRIEŠMOKYKLINIO UGDYMO ORGANIZAVIMO TVARKOS APRAŠAS

I SKYRIUS
BENDROSIOS NUOSTATOS

1. [bookmark: _Hlk104894182]Radviliškio Vinco Kudirkos progimnazijos 2025–2026 mokslo metų priešmokyklinio ugdymo tvarkos aprašas (toliau – Tvarkos aprašas) nustato bendrąsias priešmokyklinio ugdymo organizavimo nuostatas, priešmokyklinio ugdymo organizavimą ir finansavimą.
2. Radviliškio Vinco Kudirkos progimnazija (toliau – mokykla) priešmokyklinį ugdymą vykdo pagal vienerių metų priešmokyklinio ugdymo bendrąją programą (toliau – Programa).
3. Priešmokyklinio ugdymo organizavimo forma yra priešmokyklinio ugdymo grupė (toliau – PUG).
4. Tvarkos apraše vartojamos sąvokos apibrėžtos Lietuvos Respublikos švietimo įstatyme (toliau – Švietimo įstatymas).

II SKYRIUS
BENDROSIOS PRIEŠMOKYKLINIO UGDYMO ORGANIZAVIMO NUOSTATOS

5. Priešmokyklinis ugdymas:
5.1. pradedamas teikti vaikui, kai tais kalendoriniais metais iki balandžio 30 dienos jam sueina 5 metai;
5.2. gali būti pradedamas teikti vaikui, kai jam tais kalendoriniais metais 5 metai sueina iki rugsėjo 1 dienos, švietimo, mokslo ir sporto ministro nustatyta tvarka įvertinus vaiko ugdymo ir ugdymosi poreikius, pažangą;
5.3. turi būti pradėtas teikti ne vėliau, negu vaikui tais kalendoriniais metais sueina 6 metai;
5.4. gali būti teikiamas anksčiau tėvų (globėjų) sprendimu, bet ne anksčiau, negu vaikui sueina 5 metai;
5.5. tėvai (globėjai) turi teisę kreiptis į pedagoginę psichologinę tarnybą arba švietimo pagalbos tarnybą (toliau kartu – Tarnyba), kurios aptarnavimo teritorijoje yra švietimo teikėjas, dėl vaiko, kuriam 5 metai sueina iki balandžio 30 d., brandumo ugdytis pagal priešmokyklinio ugdymo programą vertinimo. Rekomenduojama kreiptis ne anksčiau, nei vaikui sueina 4 metai 8 mėnesiai (atsižvelgiant į vaiko brandumo mokyklai įvertinimo testo taikymo galimybes). Tarnyba ne vėliau kaip per 20 darbo dienų, bet ne vėliau kaip iki rugpjūčio 31 d., nuo kreipimosi dienos pateikia rekomendacijas tėvams (globėjams) dėl vaiko pasirengimo mokytis; tėvai (globėjai), nusprendę pasinaudoti teise įvertinti vaiko brandumą ugdytis pagal priešmokyklinio ugdymo programą, į Tarnybą privalo kreiptis ne vėliau kaip iki rugpjūčio 1 d. imtinai;
5.6. gali trukti dvejus metus, jeigu vaikui priešmokyklinis ugdymas buvo pradėtas teikti, kai jam tais kalendoriniais metais suėjo 5 metai, švietimo, mokslo ir sporto ministro nustatyta tvarka įvertinus vaiko ugdymo ir ugdymosi poreikius, pažangą;
5.7. gali būti neteikiamas tėvų (globėjų) pageidavimu vaikui, kuriam tais kalendoriniais metais sueina 6 metai, tuo atveju, kai užsienio valstybėje vaikas ugdymo įstaigoje buvo ugdomas pagal ikimokyklinio, priešmokyklinio ar kitą neformaliojo ugdymo / vaikų švietimo ar formaliojo švietimo programą ne trumpiau kaip 640 val. per metus ir tėvai (globėjai) pateikia tai patvirtinančius dokumentus (toliau – Dokumentai) mokyklai, vykdančiai pradinio ugdymo programą. Jei tėvų (globėjų) pateikti Dokumentai pripažįstami kaip įrodantys vaiko ugdymąsi, tai tėvų (globėjų) sprendimu vaikas gali būti ugdomas pagal pradinio ugdymo programą. Tėvų (globėjų) sprendimu vaikas, kuriam tais kalendoriniais metais sueina 6 metai ir jis buvo ugdomas užsienio valstybėje ugdymo įstaigoje pagal ikimokyklinio, priešmokyklinio ar kitą neformaliojo ugdymo / vaikų švietimo ar formaliojo švietimo programą, gali būti ugdomas pagal Programą.
6. Priešmokyklinis ugdymas mokykloje vykdomas pagal Programą, kurios trukmė per metus yra:
6.1. bendrosios paskirties PUG „Giliukai“, „Pelėdžiukai“, „Kiškučiai“ 1750 val. ir 700 val. 
6.2. bendrosios paskirties jungtinė ikimokyklinio ugdymo grupė „Bitutės“ 1837.5 val.;
7. Programos minimali trukmė per metus: 
7.1. 160 valandų per metus, jei gydytojų konsultacinė komisija (toliau – GKK) vaikui yra paskyrusi ugdymą namie 12 mėnesių;
7.2. 5 valandos per savaitę, jei GKK vaikui yra paskyrusi ugdymą namie ne trumpiau kaip 1 mėnesį;
7.3. 5 valandos per savaitę vaikui, sergančiam įvairiomis ligomis, besigydančiam medicininės reabilitacijos ir sanatorinio gydymo sveikatos priežiūros įstaigoje.
8. Pagal Programą vaikas gali būti ugdomas (ugdytis) šeimoje, vadovaujantis Ugdymosi šeimoje įgyvendinimo tvarkos aprašu, patvirtintu Lietuvos Respublikos Vyriausybės 2020 m. gegužės 20 d. nutarimu Nr. 504 „Dėl Ugdymosi šeimoje įgyvendinimo tvarkos aprašo patvirtinimo.
9. Dėl vaiko mokymo namie vienas iš tėvų (globėjų) prašymą teikia mokyklos vadovui. Prie prašymo pridedama GKK pažyma. Vaiko ugdymas namie per tris darbo dienas įforminamas Mokyklos vadovo įsakymu.
10. Medicininės reabilitacijos ir sanatorinio gydymo sveikatos priežiūros įstaigoje ugdymą organizuoja sanatorijos mokykla. Vaikai ugdomi grupėje, jei nesusidaro grupė, vaikas ugdomas individualiai.
11. Mokykla, atsižvelgdama į tėvų (globėjų) poreikius ir galimybes, su tėvais (globėjais) aptaria ir pasirašo mokymo sutartį, kurioje nurodoma: mokymo sutarties šalys, ugdymo Programa, jos pradžios ir pabaigos laikas, šalių įsipareigojimai, įtraukiant teises ir pareigas pagal Lietuvos Respublikos švietimo įstatymo 43 straipsnio 11 dalį bei 47 straipsnį, sutarties keitimo, nutraukimo pagrindai, padariniai ir kitos nuostatos, neprieštaraujančios kitiems teisės aktams.
12. Vaikų tėvai (globėjai) privalo užtikrinti vaiko punktualų, reguliarų mokyklos lankymą (jei vaikas negali atvykti į mokyklą, nedelsiant turi informuoti mokyklą) ir kitų mokymo sutartyje nurodytų pareigų vykdymą.
13. Vaikų lankomumas yra žymimas grupės dienyne. Dienyno formą tvirtina Lietuvos Respublikos švietimo, mokslo ir sporto ministras.
14. Mokykla dienynus sudaro elektroninių dienynų duomenų pagrindu.
15. Vaikams, kuriems nustatyti specialieji ugdymosi poreikiai, Programą pritaiko dirbantys priešmokyklinio ugdymo mokytojas (-ai)  ar Jungtinės grupės ikimokyklinio ugdymo mokytojas kartu su mokyklos vaiko gerovės komisija, sudaryta vadovaujantis Mokyklos vaiko gerovės komisijos sudarymo ir jos darbo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2011 m. balandžio 11 d. įsakymu Nr. V-579 „Dėl Mokyklos vaiko gerovės komisijos sudarymo ir jos darbo organizavimo tvarkos aprašo patvirtinimo“, ir tėvais (globėjais), vadovaujantis Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“.
16. Grupėje, kurioje ugdomi ir vaikai, turintys vidutinių, didelių ar labai didelių specialiųjų ugdymosi poreikių, Tarybos sprendimu kartu su priešmokyklinio ugdymo mokytoju ar Jungtinės grupės ikimokyklinio ugdymo mokytoju turi dirbti mokytojo padėjėjas, teikiantis specialiąją pagalbą, vadovaujantis Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo, mokslo ir sporto ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“.
17. Grupėse vaikų skaičius negali viršyti pagal amžiaus grupes Lietuvos higienos normoje HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtintoje Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 „Dėl Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ patvirtinimo“, nurodyto vaikų skaičiaus.

III SKYRIUS
PRIEŠMOKYKLINIO UGDYMO ORGANIZAVIMAS 

18. Ugdymo organizavimas 2025–2026 mokslo metais:
18.1. mokslo metai prasideda rugsėjo 1 d., baigiasi rugpjūčio 31 d.;
18.2. [bookmark: _Hlk104882825]ugdymo procesas prasideda rugsėjo 1 d., baigiasi birželio 5 d.;
18.3. ugdymo proceso trukmė – 175 dienos.
19. Radviliškio rajono savivaldybės tarybos 2025-08-28 Nr. T-722 sprendimu „Dėl Radviliškio rajono savivaldybės švietimo įstaigų ikimokyklinio ir priešmokyklinio ugdymo grupių, vaikų skaičiaus, ikimokyklinio ugdymo grupių veiklos trukmės, priešmokyklinio ugdymo organizavimo modelių, bendrojo ugdymo mokyklų klasių komplektų, mokinių skaičiaus 2025–2026 mokslo metais nustatymo“ (ir vėlesniais sprendimo pakeitimais) mokyklai buvo nustatytas PUG komplektų, vaikų skaičius, priešmokyklinio ugdymo organizavimo modeliai 2025–2026 mokslo metais.
20. Mokykloje priešmokyklinis ugdymas organizuojamas 3 grupėse ir 1 jungtinėje ikimokyklinio ugdymo grupėje:
	Grupės pavadinimas
	Grupės
ugdymo organizavimo
modelis
	Grupės veiklos trukmė per parą
(val.)
	Ugdymo trukmė
Per parą
(val.)
	Ugdomoji kalba
	Grupėje dirbantys mokytojai

	PUG „Kiškučiai“
	XIII priešmokyklinio ugdymo organizavimo
modelis
	10
	8
	Lietuvių kalba
	2 priešmokyklinio ugdymo mokytojai,
1 meninio ugdymo mokytojas,
3 neformaliojo ugdymo mokytojas,
1 logopedas (pagal poreikį), 
1 specialusis pedagogas(pagal poreikį),
1 socialinis pedagogas.

	PUG „Giliukai“ 
	XIII priešmokyklinio ugdymo organizavimo
modelis
	10
	8
	Lietuvių kalba
	2 priešmokyklinio ugdymo mokytojai, 
1 meninio ugdymo mokytojas,
3 neformaliojo ugdymo mokytojas,
1 logopedas (pagal poreikį),
1 specialusis pedagogas (pagal poreikį),
1 socialinis pedagogas.

	PUG „Pelėdžiukai“
	XIII priešmokyklinio ugdymo organizavimo
modelis
	10

	8

	Lietuvių kalba
	2 priešmokyklinio ugdymo mokytojai, 
1 meninio ugdymo mokytojas,
3 neformaliojo ugdymo mokytojas,
1 logopedas (pagal poreikį),
1 specialusis pedagogas (pagal poreikį).
1 socialinis pedagogas. 

	Jungtinė priešmokyklinio ugdymo grupė
„Bitutės“
	XVI ikimokyklinio ir priešmokyklinio ugdymo organizavimo modelis
	10,5
	8
	Lietuvių kalba
	2 priešmokyklinio ugdymo mokytojai,
2 meninio ugdymo mokytojas,
1 logopedas (pagal poreikį),
1 specialusis pedagogas (pagal poreikį),
1 socialinis pedagogas.


21. Programos įgyvendinimo laikotarpiu vaikų, ugdomų pagal priešmokyklinio ugdymo programą, atostogos organizuojamos atsižvelgiant į bendrojo ugdymo mokykloms nustatytą mokinių atostogų laiką ir tėvų (globėjų) poreikius:
	Rudens atostogos
	2025 m. lapkričio 3 d. – 2024 m. lapkričio 9 d.

	Žiemos (Kalėdų) atostogos
	2025 m. gruodžio 24 d. – 2026 m. sausio 4 d.

	Žiemos atostogos
	2026 m. vasario 16 d. – 2026 m. vasario 22 d.

	Pavasario (Velykų) atostogos
	2026 m. kovo 30 d. – 2026 m. balandžio 5 d.

	Vasaros atostogos
	2026 m. birželio 8 d. – 2026 m. rugpjūčio 31 d.



22. Bendradarbiaujant su Radviliškio Menų mokykla, priešmokyklinio ugdymo grupėse vykdomos dailės ir muzikos neformaliojo švietimo programos.
23. Mokykla:
23.1. informuoja tėvus (globėjus) apie priešmokyklinio ugdymo organizavimą Mokykloje;
23.2. po mokymo sutarties pasirašymo vaiką įregistruoja Mokinių registre nurodant pirmąją mokinio ugdymosi dieną. Iš Mokinių registre sukauptų duomenų – vaiko vardas ir pavardė; asmens kodas; atvykimo data (pirmoji mokinio ugdymosi diena); namų adresas; grupė, į kurią vaikas atvyko; grupė, kurioje vaikas ugdosi; grupė, iš kurios vaikas išvyko; įsakymo apie išvykimą data ir numeris; Mokykla, į kurią vaikas išvyko ugdytis / mokytis, – automatiniu būdu formuojamas, o pasibaigus mokslo metams išspausdinamas ir sudaromas Mokinių abėcėlinis žurnalas;
23.3. mokinių abėcėliniame žurnale vaikų pavardes ir vardus surašo abėcėlės tvarka. Registracijos numeriai kasmet pradedami nuo 1. Informacija atnaujinama, jei pasikeičia vaiko gyvenamosios vietos adresas, vardas arba pavardė, o buvęs įrašas išsaugomas. Tuo atveju, kai nežinoma, į kokią mokyklą vaikas yra išvykęs, gali būti įrašoma: užsienio valstybės, savivaldybės pavadinimas arba „Nežinoma“. Kitų mokslo metų Mokinių abėcėlinio žurnalo aplankas Mokinių registre formuojamas iš atitinkamais mokslo metais sukauptų vaikų duomenų, patikslinus informaciją apie vaiko grupę / klasę, kurioje jis ugdosi / mokosi, ir įrašius duomenis apie tais mokslo metais išvykusius ir atvykusius vaikus;
23.4. [bookmark: _Hlk138860305]pateikia mokyklai, vykdančiai priešmokyklinio ugdymo, kai vaikui yra rekomenduojama tęsti ugdymąsi pagal Programą papildomai dar vienus metus, ar pradinio ugdymo programą, ar kitam švietimo teikėjui, kuris vykdys priešmokyklinio ugdymo, kai vaikui yra rekomenduojama tęsti ugdymąsi pagal Programą papildomai dar vienus metus, ar pradinio ugdymo programą, grupėse dirbančių pedagogų (priešmokyklinio ar ikimokyklinio ugdymo pedagogo (-ų), švietimo pagalbos specialisto (-ų), jeigu buvo teikta pagalba), rekomendaciją, parengtą pagal Tvarkos aprašo 1 priede pateiktą formą (toliau – Rekomendacija). Rekomendacija turi būti pasirašyta grupėje dirbančio priešmokyklinio ugdymo pedagogo (-ų) ar ikimokyklinio ugdymo auklėtojo(-ų) ir patvirtinta mokyklos vadovo;
23.5. namie ugdomų vaikų, tėvų (globėjų) pageidavimu ir GKK leidus, sudaro galimybę vaikui dalyvauti veiklose ar renginiuose mokykloje.
24. Programą įgyvendina:
24.1. PUG „Giliukai“, „Kiškučiai“, „Pelėdžiukai“ – 2 priešmokyklinio ugdymo mokytojai kartu su mokytoju, turinčiu teisę vykdyti Programos meninio ugdymo dalis;
24.2. Jungtinė ikimokyklinio ugdymo grupė „Bitutės“ – 2 priešmokyklinio ugdymo mokytojai;
25. Priešmokyklinio ugdymo mokytojas ar ikimokyklinio ugdymo mokytojas, dirbantis Grupėje ar Jungtinėje grupėje:
25.1. organizuoja ugdomąją veiklą pagal Programą, atsižvelgdamas į Radviliškio rajono savivaldybės tarybos patvirtinto grupės ugdymo organizavimo modelio ypatumus, individualius vaikų poreikius. Nepriklausomai nuo grupės ugdymo organizavimo modelio, priešmokyklinio ugdymo procesas yra vientisas, neskaidomas į atskiras sritis (atskirus dalykus) ir vyksta integruotai visą modelyje nustatytą laiką;
25.2. ugdomąją veiklą planuoja ilgalaikiuose (pagal Tvarkos aprašo 1 priede nustatytą formą) (metams) ir savaitiniuose (pagal Tvarkos aprašo 2 priede nustatytą formą) planuose:
25.2.1. ilgalaikiai planai parengiami, aptariami metodinėje grupėje ir suderinami su kuruojančiu mokyklos vadovu iki 2025 m. rugpjūčio 29 d.;
25.2.2. savaitiniai planai rengiami savaitės eigoje įtraukiant į ugdymo proceso planavimą ugdytinius ir jų tėvelius.
25.3. siekdamas dermės ir ugdymo tęstinumo tarp priešmokyklinio ir pradinio ugdymo programų, yra susipažinęs su pirmos klasės ugdymo programos nuostatomis, skirtomis pirmai–antrai klasei;
25.4. įvertina vaikų ugdymosi pasiekimus 2-3 kartus per mokslo metus, vadovaudamasis Programa, juos fiksuoja pagal Tvarkos aprašo 3 priede nustatytą formą ir aptaria su tėvais (globėjais):
25.4.1. per 4 savaites nuo Programos įgyvendinimo pradžios (iki rugsėjo 29 d.), atlieka vaikų pirminį ugdymo(si) poreikių vertinimą, kurį fiksuoja mokyklos nustatytoje Tvarkos aprašo 25.4. papunktyje nurodytoje formoje, ir aptaria jį su tėvais (globėjais);
25.4.2. įgyvendinęs Programą, iki birželio 12 d. atlieka vaikų ugdymosi pasiekimų ir pažangos vertinimą pagal visas Programoje ugdomas kompetencijas i visose Programoje aprašytose pasiekimų srityse, aptaria jį su tėvais (globėjais);
25.4.3. įgyvendinęs Programą ir atlikęs ugdytinių ugdymosi pasiekimų ir pažangos vertinimą, parengia Rekomendacijas iki birželio 19 d. pagal Tvarkos aprašo 4 priede nustatytą formą;
25.5. Išvada Rekomendacijoje dėl tolesnio vaiko mokymosi pagal pradinio ugdymo programą arba ugdymosi pagal priešmokyklinio ugdymo programą teikiama įvertinus visų metų vaiko pažangą ir pasiekimus ugdantis pagal Programą. Priešmokyklinio ugdymo įvertinimai atitinka iki pagrindinį, pagrindinį ar aukštesnįjį pasiekimų lygius, nustatytus Programoje. Jei vaiko visų kompetencijų raiška yra iki pagrindinio ar aukštesnio pasiekimų lygio, vaikas toliau tęsia mokymąsi pagal pradinio ugdymo programą. Jei vaiko bent vienos Programoje ugdomos kompetencijos raiška yra žemesnė nei iki pagrindinio pasiekimų lygio, vaikas toliau tęsia ugdymąsi pagal priešmokyklinio ugdymo programą;
25.5.1. vaiko pasiekimus fiksuoja vaiko pasiekimų apraše (aplanke, skaitmeninėse laikmenose ar kt.).
25.6. vaikų pažangą Programos įgyvendinimo laikotarpiu vertina nuolat, pasirinkdamas vertinimo būdus ir metodus;
25.7. vaiko, turinčio specialiųjų ugdymosi poreikių, pažangą ir pasiekimus vertina kartu su mokyklos vaiko gerovės komisija, aptaria su tėvais (globėjais) ir parengia Rekomendaciją pagal Tvarkos aprašo 4 priede nustatytą formą, skirtą mokyklai, vykdančiai priešmokyklinio ugdymo, kai vaikui yra rekomenduojama tęsti ugdymąsi pagal Programą papildomai dar vienus metus, ar pradinio ugdymo programą, ar kitam švietimo teikėjui, kuris vykdys priešmokyklinio ugdymo, kai vaikui yra rekomenduojama tęsti ugdymąsi pagal Programą papildomai dar vienus metus, ar  pradinio ugdymo programą, ir mokyklos vaiko gerovės komisijai;
25.8. ugdymą namie organizuoja laikantis ugdymo proceso organizavimo higienos reikalavimų, atsižvelgiant į vaiko sveikatos būklę ir organizmo funkcines galimybes, mokyklos vadovo patvirtintą ir su vienu iš mokinio tėvų (globėjų) suderintą individualų ugdymo tvarkaraštį, bet ne mažiau kaip 2 kartus per savaitę;
25.9. ugdantis vaiką namie, ne rečiau kaip kartą per 3 mėnesių laikotarpį namie ugdomo vaiko ugdymo rezultatus aptaria kartu su tėvais (globėjais) ir mokyklos vaiko gerovės komisija;
25.10. priešmokyklinio ugdymo mokytojas ar ikimokyklinio ugdymo mokytojas, ugdantis vaiką namie, vaikų ugdymosi pažangą ir pasiekimus vertina nuolat, pasirinkdamas vertinimo būdus ir metodus, vaikų pasiekimus fiksuoja vaiko pasiekimų apraše (aplankale, skaitmeninėje laikmenoje ar kt.). Ne rečiau kaip 2-3 per metus pagal Tvarkos aprašo 3 priede nustatytą formą, aptaria kartu su tėvais (globėjais) ir mokyklos vaiko gerovės komisija;
25.11. atlieka kitus darbus, nurodytus jo pareigybės aprašyme, kuris rengiamas atsižvelgiant į Priešmokyklinio ugdymo pedagogo pavyzdinį pareiginį aprašą, patvirtintą Lietuvos Respublikos švietimo ir mokslo ministro 2003 m. lapkričio 10 d. įsakymu Nr. ISAK-1581 „Dėl Priešmokyklinio ugdymo pedagogo pavyzdinio pareiginio aprašo patvirtinimo“, ir į Pavyzdinį auklėtojo pareigybės aprašymą, patvirtintą Lietuvos Respublikos švietimo ir mokslo ministro 2005 m. lapkričio 11 d. įsakymu Nr. ISAK-2249 „Dėl Pavyzdinio auklėtojo pareigybės aprašymo patvirtinimo“.

IV SKYRIUS
PRIEŠMOKYKLINIO UGDYMO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU ARBA ESANT APLINKYBĖMS MOKYKLOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU


26. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei (toliau – ypatingos aplinkybės) laikotarpiu arba esant aplinkybėms mokykloje, dėl kurių priešmokyklinis ugdymas negali būti organizuojamas (mokykla yra dalykų brandos egzaminų centras, vyksta remonto darbai mokykloje ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).
27. Mokyklos direktorius numato ugdymo organizavimo gaires (toliau – Gairės) dėl ugdymo ypatingų aplinkybių laikotarpiu ar esant aplinkybėms mokykloje, dėl kurių ugdymo procesas negali būti organizuojamas kasdieniu ugdymo būdu grupėse (vyksta remonto darbai mokykloje ir kt.): keičiama nustatyta ugdymo trukmė, nustatytas ugdymo pradžios ir pabaigos laikas, ugdymo procesas perkeliama į kitas aplinkas.
28. Mokyklos direktorius, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms Mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, priima sprendimus:
28.1. laikinai koreguoti ugdymo proceso įgyvendinimą:
28.1.1. keičiant nustatytą ugdymo trukmę;
28.1.2. keičiant nustatytą ugdymo pradžios ir pabaigos laiką;
28.1.3. ugdymo procesą perkeliant į kitas aplinkas;
28.1.4. priimant kitus aktualius ugdymo proceso ir vidaus bei darbo tvarkos (pvz., dėl veido kaukių dėvėjimo ir pan.) organizavimo sprendimus, mažinančius / šalinančius pavojų mokinių sveikatai ir gyvybei.
28.2. laikinai stabdyti ugdymo procesą, kai dėl susidariusių aplinkybių mokyklos aplinkoje nėra galimybės jo koreguoti ar tęsti ugdymo procesą grupėse kasdieniu mokymo proceso organizavimo būdu nei nuotoliniu mokymo būdu, pvz., sutrikus elektros tinklų tiekimui ir kt. Ugdymo procesas mokyklos direktoriaus sprendimu gali būti laikinai stabdomas 1–2 darbo dienas. Mokyklos direktorius sprendimą dėl ugdymo proceso stabdymo raštu derina su Radviliškio rajono savivaldybės administracijos direktoriumi ar jo įgaliotu asmeniu;
28.3. valstybės, savivaldybės lygiu priėmus sprendimą ugdymą organizuoti nuotoliniu mokymo būdu, mokykla:
28.3.1. vadovaujasi mokyklos parengtomis gairėmis dėl ugdymo organizavimo ypatingomis aplinkybėmis ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo procesu grupėje;
28.3.2. vadovaujasi Mokymo nuotoliniu ugdymo proceso organizavimo būdu kriterijų aprašo, patvirtinto Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“, rekomendacijomis dėl priešmokyklinio ugdymo organizavimo;
28.3.3. įvertina, ar visi vaikai gali dalyvauti ugdymo procese ne grupėje, susitaria dėl galimų šios problemos sprendimo būdų, pasirinkimo alternatyvų, galimos pagalbos priemonių. Svarbu, kad visi vaikai turėtų priėjimą prie mokymosi išteklių. Pastebėjus, kad vaiko namuose nėra sąlygų ugdytis, sudaromos sąlygos ugdytis mokykloje, jeigu mokykloje nėra aplinkybių, kurios keltų pavojų mokinio gyvybei ir sveikatai. Nesant galimybių ugdymo proceso organizuoti mokykloje, mokykla sprendimus suderina su Radviliškio rajono savivaldybės administracijos direktoriumi ar jos įgaliotu asmeniu, ugdymo proceso organizavimas laikinai perkeliamas į kitas saugias patalpas;
28.3.4. susitaria su atsakingais darbuotojais dėl vaikų emocinės sveikatos stebėjimo, taip pat vaikų, turinčių specialiųjų ugdymosi poreikių, ugdymo specifikos ir švietimo pagalbos teikimo;
28.3.5. skiria ne mažiau kaip 50 procentų ugdymo procesui numatyto laiko (per savaitę ir (ar) mėnesį) sinchroniniam ugdymui ir ne daugiau kaip 50 procentų – asinchroniniam ugdymui;
28.3.6. pertvarko ugdymo pagal Programą veiklų tvarkaraštį, pritaikydama jį ugdymo procesui organizuoti nuotoliniu mokymo būdu: konkrečios grupės tvarkaraštyje numato sinchroniniam ir asinchroniniam ugdymui skiriamą laiką. Galima nepertraukiamo sinchroninio ugdymo trukmė per dieną – iki 1 val.;
28.3.7. susitaria ir suderina su mokytojais (priešmokyklinio ugdymo pedagogais, ikimokyklinio ugdymo auklėtojais, ikimokyklinio ugdymo meninio, fizinio ugdymo mokytojais, neformaliojo švietimo mokytojais, pagalbos mokiniui specialistais, valstybinės ar užsienio kalbos mokytojais ar kt.) dėl tarpusavio bendradarbiavimo, ugdymo turinio integracijos, kad asinchroniniu būdu vykdomas ugdymo procesas būtų įvairus ir prasmingas: tikslingas tiesioginio transliavimo internetu ar televizijoje veiklų stebėjimas, užduočių atlikimas ir t. t., atsižvelgiant į vaikų galimybes ir amžiaus ypatumus;
28.3.8. susitaria, kaip bus skiriamos ugdymosi užduotys, kaip pateikiama ugdymui(si) reikalinga medžiaga ar informacija, kada ir kokiu būdu vaikai kartu su tėvais (globėjais) gali paprašyti mokytojo pagalbos ir paaiškinimų, kiek vaikai turės skirti laiko užduotims atlikti, kaip reguliuojamas jų krūvis, kaip suteikiamas grįžtamasis ryšys vaikams, jų tėvams (globėjams) ir fiksuojami pasiekimai ir pan.;
28.3.9. paskiria atsakingą asmenį (-is), kuris (-ie) teiks bendrąją informaciją apie ugdymosi proceso organizavimo tvarką, švietimo pagalbos teikimą ar komunikuos kitais svarbiais klausimais (pvz., informacinių komunikacinių technologijų perdavimas vaikų tėvams (globėjams), pagalbos teikimas diegiant, naudojantis informacinių technologijų programomis ar pan.) tol, kol neišnyksta ypatingos aplinkybės ar aplinkybės mokykloje, dėl kurių ugdymo procesas negalėjo būti organizuojamas kasdieniu ugdymo būdu grupėje. Informacija apie tai skelbiama mokyklos tinklalapyje;
28.3.10. sudaro planą, kaip pasibaigus ypatingoms aplinkybėms grįžti prie įprasto ugdymo proceso organizavimo.


V SKYRIUS
BAIGIAMOSIOS NUOSTATOS

29. Mokytojas įgyvendina Priešmokyklinio ugdymo Bendrąją programą vadovaudamasis Lietuvos Respublikos švietimo įstatymu ir šio Tvarkos aprašo nuostatomis. 
30. Programa finansuojama iš valstybės biudžeto, vadovaujantis Mokymo lėšų apskaičiavimo, paskirstymo ir panaudojimo tvarkos aprašu, patvirtintu Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, savivaldybių biudžetų, rėmėjų ir kitomis lėšomis.

________________________________

RADVILIŠKIO VINCO KUDIRKOS PROGIMNAZIJA

_________--_________ M. M. PRIEŠMOKYKLINIO UGDYMO GRUPĖS (MODELIS 4, 10 ARBA 10,5 VAL.) 
ILGALAIKIS UGDOMOSIOS VEIKLOS PLANAS 

1. Grupė.
2. Laikotarpis.
3. Ugdytinių amžius.
4. 2025-2026 m. m. priešmokyklinio ugdymo tikslas, uždaviniai (atitinkantys Bendrąją priešmokyklinio ugdymo programą).
5. Priemonės.
6. Darbas grupėje su programa Lion Quest „Laikas kartu“.
7. Planuojama ugdomoji veikla. Ugdytinių vertinimas:
	Planavimo procesas
	

	Ugdymo programa/os
	

	Grupės projektai
	

	Ugdytinių grupės savitumas (Aprašomi ugdomajai veiklai svarbūs duomenys apie vaikus ir jų šeimas – kokie vaikų gebėjimai susiformavę gerai, kokie susiformavę prasčiau, kiek yra vaikų turinčių sveikatos problemų, specialiųjų ugdymosi poreikių, gabių vaikų, kokie tėvų (globėjų) lūkesčiai, kokios pagalbos jie tikisi)
	

	Ugdymo prioritetai 
2025-2026 m. m. 
(Remiantis grupės aprašymu, numatoma, kuriems vaikų gebėjimams ugdyti(s) bus skiriama daugiausiai dėmesio)
	

	Ugdytinių pasiekimų ir pažangos vertinimo procesas
	

	Ugdytinių siūlomos veiklos 2025-2026 m. m.
	

	Ugdytinių tėvų lūkesčiai
2025-2026 m. m.
	

	Edukacinės išvykos
	

	Bendradarbiavimas su šeima
	 


8. Planuojama ugdomoji veikla. Prioritetinės ugdymo sritys ir kompetencijos
	Temos, projekto, renginio ar šventės pavadinimas
	Laikas
	Prioritetinės ugdymo sritis/ys (Nurodomos ugdymo sritys, kurių pasiekimai bus plėtojami šia tema. Naudinga sudėlioti prioritetine tvarka)
	Prioritetinės kompetencija/os (Nurodomos kompetencijos, kurias numatoma plėtoti, naudinga sudėlioti prioritetine tvarka)
	Pasiekimai (Nurodomas laukiamas rezultatas)

	
	
	
	
	


9. Ilgalaikio veiklos plano refleksija (apmąstoma, ką ugdytiniai pasiekė, į ką reikėtų atkreipti dėmesį, kokių gebėjimų įtvirtinimą tęsti).
	Už laikotarpį
	Refleksija

	Rugsėjis, spalis, lapkritis
	

	Gruodis, sausis, vasaris
	

	Kovas, balandis, gegužė
	



Planą parengė (mokytojo vardas, pavardė):
Suderinta:
Suderinta ir aprobuota (nurodoma metodinės tarybos posėdžio data, Nr., protokolinis nutarimas):

______________________



Radviliškio Vinco Kudirkos progimnazijos
2025–2026 mokslo metų priešmokyklinio 
ugdymo tvarkos aprašo
2 priedas

RADVILIŠKIO VINCO KUDIRKOS PROGIMNAZIJA

_________--_________ M. M. PRIEŠMOKYKLINIO UGDYMO GRUPĖS (MODELIS 4, 10 ARBA 10,5 VAL.) 
SAVAITĖS UGDOMOSIOS VEIKLOS PLANAS 

	Laikotarpis (data)

	Temos (projekto) pavadinimas 

	Ugdomos kompetencijos 

	Ugdymo(si) sritys 

	Veiklos formos ir idėjos vaikų veiklai 

	Grupinė veikla

	
	Veikla grupelėmis 

	
	Individuali veikla (individualizavimas, diferiancijavimas, SUP)

	Vaikų idėjos ir sumanymai 
	

	Ugdymo(si) priemonės ir aplinka 
	

	Tėvų (globėjų) idėjos, pagalba, dalyvavimas
	

	Vaikų refleksija, pasiekimų įsivertinimas 
	

	Mokytojo veiklos refleksija/idėjos ateičiai 
	




______________________

Radviliškio Vinco Kudirkos progimnazijos
2025–2026 mokslo metų priešmokyklinio 
ugdymo tvarkos aprašą

[bookmark: _Hlk118729895]RADVILIŠKIO VINCO KUDIRKOS PROGIMNAZIJA

 ____________________ PRIEŠMOKYKLINIO UGDYMO GRUPĖS 
 MOKINIO/ĖS __________________________________________________ 
PAŽANGOS IR PASIEKIMŲ VERTINIMAS
________________________ M. M.


	
Kodas
	         
Gebėjimų sritis
	Pasiekimų lygiai

	
	
	Iki pagrindinio
	R
	P
	Pagrindinis
	R
	P
	Virš pagrindinio
	R
	P

	Gamtamokslinis ugdymas

	A.
	Gamtamokslinis tyrinėjimas
	Žaisdamas stebi, trumpai atsako į klausimus apie gyvąją ir negyvąją gamtą; pastebi jos požymius ir savybes, grupuoja objektus, tyrinėjant pasirenka priemone.
	
	
	Žaisdamas domisi, kelia klausimus apie gyvąją ir negyvąją gamtą; pastebi ir apibūdina požymius ir savybes, grupuoja objektus.
	
	
	Žaisdamas, tikslingai tyrinėdamas atpažįsta, pavadina gamtos reiškinius, objektus; pateikia savitų idėjų; suklydęs bando dar kartą; savarankiškai tyrinėja. 
	
	

	B.
	Gamtamokslinis komunikavimas
	Atkartoja dažnai vartojamas sąvokas, pasitardamas atranda objektus informaciniuose šaltiniuose. Trumpai atsako į klausimus (taip/ne). Bendroje veikloje bando žodžiais ar simboliais perteikti informaciją.   
	
	
	Atpažįsta dažnai vartojamas sąvokas, atranda informaciją ir aiškinasi. Bendroje veikloje geba žodžiais ar simboliais perteikti informaciją.   
	
	
	Vartoja sąvokas ir jas pritaiko. Randa ir atsirenka informaciją ir dalinasi su kitais. Geba apibendrinti informaciją savais žodžiais ar simboliais.
	
	

	C.
	Žmogaus ir aplinkos dermė
	Pateikia bent po vieną pavyzdį, ko reikia norint būti sveikam, apie saugų elgesį, oro taršą ir kt. 
	
	
	Pasakoja, paaiškina, ko reikia, kad žmogus būtų sveikas, saugus gamtoje; tyrinėja artimiausią aplinką aiškinasi ir tausoja išteklius. 
	
	
	Nusako žmogaus poreikius ir paaiškina fizinio aktyvumo svarbą. Žino saugaus elgesio gamtoje taisykles. Tausoja gamtos išteklius ir žino atliekų rūšiavimo svarbą. 
	
	




	Kalbinis ugdymas
	

	A.
	Klausymas, kalbos suvokimas ir kalbėjimas
	Žaisdamas bando paaiškinti gimtosios kalbos svarbą. Klausosi draugų ir trumpai komentuoja savo veiklą. Dažniausiai išklauso neilgus skaitomus tekstus, aptaria kelias aiškias teksto detales (laiką, vietą, įvykį). Pasakoja, paaiškina.
	
	
	Išklauso tekstus, aptaria 
turinį (laiką, vietą ir kt.) Įvardija veikėjus, nusako teksto temą,  laiką, vietą ir kt.) Stengiasi pasakoti emocingai. Gausina žodyną.
	
	
	Atidžiai ir dėmesingai išklauso skaitomus tekstus, laiką, vietą ir kt.) Įvardija veikėjus, nusako teksto temą. Pasakoja. 
	
	

	B.
	Skaitymo ir rašymo pradmenys 
	Pasakoja, paaiškina konkrečią situaciją, kartais užmezga kontaktą su bendraamžiais. Pasakodamas kartais naudojasi gestais ir mimika. Bando spėti nežinomo žodžio reikšmę. Žaisdamas mokytojo pasiūlytuose šaltiniuose bando tyrinėti kalbą Pradeda skirti raides nuo kitų ženklų, atpažįsta kelias raides, jas parašo. Bando parašyti savo vardą. Fragmentiškai  domisi knygomis, orientuojasi knygos erdvėje. Bando pasakoti, sekti, kurti  trumpus tekstus. Informaciją perteikia jausmais, ženklais, simboliais. 
	
	
	Žaisdamas domisi, eksperimentuoja, klausinėja informacijos paties pasirinktuose ar pasiūlytuose šaltiniuose. Skiria raides nuo kitų simbolių, atpažįsta daugumą raidžių, perskaito, parašo  nesudėtingus žodžius; kuria nesudėtingus tekstus.
	
	
	Pasakoja, atpasakoja, apibūdina ir paaiškina situaciją emocingai, naudoja sinonimus bei antonimus. Gausina žodyną. Žaisdamas mokosi skaityti ir rašyti, perskaito kelių sakinių tekstus,
parašo nesudėtingus žodžius, domisi knygomis. Rišliai pasakoja ir mėgaujasi kūrybos procesu. Siūlo idėjas kaip perteikti informaciją.
	
	

	Matematinis ugdymas

	A.





	Matematinis samprotavimas
	Dažniausiai teisingai skaičiuoja iki 10, pirmyn ir atgal. Kartais derina skaičių ir giminę. Bando atlikti sudėties veiksmus 5 ribose. Bando grupuoti, lyginti pagal vieną požymį. Bando matuoti atstumą, ilgį, tūrį, masę. Įvardina kai kuriuos skaičius iki 10.
	
	
	Žaisdamas įvardija kai kuriuos skaičius iki 20. Kuria nuoseklią kelių įvykių seką pagal laiką. Nusako dėsningumus, juos pratęsia, apibūdina judėjimo kryptį, erdvinę padėtį. Pats arba su kitais renka, fiksuoja žinomus duomenis pagal vieną požymį.
	
	
	Įvardina skaičius iki 20 ir daugiau. Atpažįsta klaidas sekose ir jas taiso. Pasirinktu būdu parodo nematomus objektus. Kuria žinomų įvykių seką. Fiksuoja, pateikia duomenis pagal daugiau požymių.

	
	

	B.
	Matematinė komunikacija
	Žaisdamas, tyrinėdamas įvardina kai kuriuos skaičius iki 10. Bando atsakyti daugiau-mažiau, atkartodamas tai ką pasakė kiti. Atpažįsta bent vieną pasikartojantį sekos elementą. Bando nurodyti daikto padėtį.
	
	
	Įvardina skaičius iki 20. Atsako į klausimus: daugiau, mažiau, po lygiai. Atpažįsta aiškiai pateiktas sekas. Apibūdina judėjimo kryptį: pirmyn, atgal, kairėn, dešinėn; erdvinę padėtį. Žino įvykių seką, laiką. Teikia pasiūlymus kitiems. 
	
	
	Savarankiškai kelia tikslinius klausimus. Nuosekliai nusako kaip pavyko pasiekti rezultato. Konstruodamas ir modeliuodamas tobulina savo darbą, domisi, pats ieško atsakymų į klausimus ,,kodėl?‘‘, ,,kaip?“.  Pasakoja įspūdžius.
	
	

	C. 
	Kūrybiškas matematinių problemų sprendimas.
	Atpažįsta kai kurias plokštumos figūras, bando konstruoti iš įvairių medžiagų. Žodžiu bando spontaniškai dalintis įspūdžiais kaip atliko užduotį, veikia atsiribodamas nuo asmeninės atsakomybės.
	
	
	Atpažįsta plokštumos figūras. Bando apibūdinti, palyginti. Modeliuoja, konstruoja. Domisi, klausinėja keldamas klausimus ,,kodėl?“ Nusako veiksmų seką.
	
	
	Įvardina skaičius iki 20 ir daugiau. Savarankiškai kelia tikslingus klausimus: kas, kiek, kodėl?. Atpažįsta klaidas sekose ir jas taiso. Kuria žinomų įvykių seką. Renka, fiksuoja, pateikia duomenis pagal vieną ar daugiau požymių. Savarankiškai kelia tikslinius klausimus.
	
	

	Meninis ugdymas

	A.
	Meninė (dailės, šokio, teatro, muzikos) raiška 
	Kuria pasiūlyta ta pačia technika. Imituodamas kitus pavaizduoja įvairius veikėjus. Drąsinamas išbando įvairias dailės priemones, muzikos instrumentus. Su pagalba panaudoja išmoktus ritmikos ir melodinius darinius savo veikloje. Pagal pateiktus pavyzdžius kuria judesius. Įvardija daugumą spalvų. 
	
	
	Kuria paties pasirinkta dailės technika, spontaniškai taiko idėjas, ieško naujų raiškos būdų. Pateikia savo muzikines idėjas piešiniu, simboliais arba ženklais. Išbando ir pritaiko įvairius paties sugalvotus judesius. 
	
	
	Geba derintis prie kitų, pavaizduoja įvairius veikėjus, išryškindamas svarbiausias jų savybes. Tikslingai taiko įvairias kūrybines idėjas. 
	
	

	B.
	Meno (dailės, šokio, teatro, muzikos) supratimas ir vertinimas
	Paaiškina kas pavaizduota. Padedamas apibūdina muzikinius kontrastus, šokio tempą, judesius ir nuotaiką.
Stebėdamas meno kūrinius, trumpai atsako, kas patiko ir kodėl.
	
	
	. Paaiškina, kas pavaizduoja, nusako idėją ir nuotaiką. Žaisdamas, tyrinėdamas apibūdina muzikinius kontrastus, šokio tempą, judesius ir nuotaiką. Geba išskirti labiausiai patikusią kūrinio dalį.
	
	
	Kurdamas geba pagrįsti savo parinkimą. Aiškindamas kas pavaizduota, skiria dėmesį detalėms. Savais žodžiais pagrindžia savo nuomonę, remiasi ankstesne patirtimi.  
	
	

	C.
	Meno (dailės, šokio, teatro, muzikos) reiškinių taikymo bei paskirties ir kontekstų pažinimas 
	Naudodamasis užuominomis pastebi meno kūrinius aplinkoje. Padedamas  prisideda prie ugdymo įstaigos ir savo aplinkos kultūrinio gyvenimo. Naudodamasis pavyzdžiais pasiūlo kaip panaudoti ir plėtoti patirtas muzikines idėjas. 
	
	
	Nusako ir pastebi meno kūrinius artimiausioje aplinkoje, aptaria paskirtį. Pasiūlo kaip panaudoti ir plėtoti patirtas muzikines idėjas.  
	
	
	Pagal pateiktus kriterijus geba nurodyti panašumus ir skirtumus. Rodo iniciatyvą, aktyviai dalyvauja kultūriniame įstaigos gyvenime. 
	
	

	Sveikatos ir fizinis ugdymas

	A.
	Savęs ir kitų pažinimas, atsakingas elgesys.

	Pagal pateiktus pavyzdžius atpažįsta kitų palankumo ir nepalankumo ženklus. Išvardina lengviausiai atpažįstamas emocijas. Patariamas nusako problemą ir sprendimo būdą. Stengiasi laikytis taisyklių.  
	
	
	Save ir savo gebėjimus vertina teigiamai. Atpažįsta savo ir kitų pagrindines emocijas. Naudojasi ankstesne patirtimi sunkumų įveikai. 
	
	
	Save ir savo gebėjimus vertina teigiamai padrąsindamas kitus. Atpažįsta kitų emocijas, geba valdyti pagrindines emocijas, patarti kitiems. 
	
	

	B.
	Asmens sveikatos stiprinimas 

	Žino pagrindinius dalykus apie sveiką gyvenseną, saugią aplinką, žino sveikos mitybos principus, kur kreiptis pagalbos įvykus nelaimei. 
	
	
	Saugo savo ir kitų sveikatą. Prisideda prie saugios aplinkos užtikrinimo. Dažniausiai renkasi sveiką maistą ir aktyviai juda. Žino jų naudą.  
	
	
	Paaiškina kodėl reikia saugoti savo sveikatą. Argumentuoja sveikos gyvensenos naudą.
	
	

	C.
	Judėjimo gebėjimų  plėtojimas 

	Naudodamasis patarimais ar pavyzdžiais atlieka nesudėtingus koordinacijos pratimus. Padrąsintas žaidžia judriuosius žaidimus, stengiasi laikytis žaidimų taisyklių.
	
	
	Tikslingai judėdamas demonstruoja pagrindinius judėjimo gebėjimus. Atlieka ir kuria nesudėtingus judesius. Dažniausiai laikosi žaidimų taisyklių.
	
	
	Atlieka sudėtingesnius koordinacijos pratimus, pataria kaip tiksliau atlikti kitiems. Paaiškina žaidimo taisykles ir jų laikosi.
	
	

	D. 
	Savistaba ir sąveika su kitais judant 
	Judėdamas ribotoje erdvėje kartais laikosi ribų. Stengiasi išlikti fiziškai aktyvus. Naudodamasis patarimais keičia kūno padėtį. Aktyvių veiklų metu stengiasi laikytis taisyklių.
	
	
	Judėdamas dažniausiai jaučia erdvę saugo save ir kitus. Pajaučia poreikį pailsėti. Juda skirtingu tempu, skirtingomis kryptimis, nesunkiai keičia kūno padėtį. Laikosi susitarimų.
	
	
	Juda saugiai, išlaiko atstumą, prisitaiko prie kitų. Dėl bendro tikslo suvaldo norus. Atpažįsta nuovargį ir jo požymius. Pastebi taisyklių pažeidimus.
	
	

	Visuomeninis ugdymas

	A.
	Gyvename kartu 
	Pasakoja apie savo šeimą ir jos narius. Klausosi kitų pasakojimų, elgiasi draugiškai su bendraamžiais, bando koreguoti elgesį. Artimoje aplinkoje pastebi kitų tautų žmones. Dalyvauja valstybės šventėse, ruošiasi joms.
	
	
	Kurdamas santykius vadovaujasi susitarimais ir savo asmeniniu supratimu. Elgesiu ir darbais prisideda prie grupės gerovės. Tyrinėja savo tautos kultūrą, pastebi skirtumus ir panašumus.
	
	
	Samprotauja kam ir ką galima pasakoti apie savo šeimą. Primena bendraamžiams koks elgesys yra tinkamas, koks ne. Konfliktinėse situacijose pradeda ieškoti kompromisų. Paaiškina, kad žmonės yra skirtingi ir priima tai kaip vertybę.
	
	

	B.

	Kuriame, įsigyjame ir naudojame gėrybes 
	Saugo daiktus, laikosi susitarimų dėl bendro naudojimo. Atpažįsta Lietuvoje naudojamus pinigus, skiria banknotus ir monetas. Žino kam naudojami pinigai. 
	
	
	Tausoja, tvarko ir laikydamasis susitarimų naudoja savo ir bendrus daiktus. Aiškinasi pinigų reikšmę, pinigų vertę. 
	
	
	Paaiškina kodėl svarbu tausoti daiktus. Samprotauja kodėl dovanoti daiktai negražinami, o skolintus reikia gražinti. Pradeda samprotauti apie taupymą. 
	
	

	C.
	Mūsų gyvenimo kaita 
	Pasakoja apie savo augimą, skirsto šeimos narius pagal amžių. Pradeda nuosekliai pasakoti. Padedamas geba atskirti praeitį nuo dabarties.
	
	
	Tyrinėja savo paties augimą, aptaria šeimos istoriją. Suvokia laiko tėkmę. Tyrinėja praeitį, sieja ją su dabartiniu gyvenimu. 
	
	
	Pradeda modeliuoti koks bus kai užaugs. Geba nusakyti veiksmo eiliškumą. Savaip interpretuoja ir aiškina surinktą informaciją ir ieško priežastinių ryšių.
	
	

	D.
	Mūsų aplinka  
	Žino asmeninę informaciją apie save. Pasakoja apie matytus ir aplankytus objektus. Savo pastebėjimais dalinasi žodžiu.  
	
	
	Samprotauja kodėl svarbu žinoti asmeninę informaciją. Dalinasi kelionių įspūdžiais. Įvardina, analizuoja, lygina ir grupuoja pažintus artimos aplinkos objektus.
	
	
	Pradeda samprotauti apie asmens duomenų apsaugą, ieškoti ryšių tarp aplinkos ir žmonių gyvenimo. Bando ieškoti reikiamos informacijos. 
	
	


Žymėjimas: + geba, gebėjimas susiformavęs. R – ruduo, P – pavasaris.  

Ugdytinių tėvų (globėjų) komentaras (ruduo): _______________________________________________________________________________________________ ____________________________________________________________________________________________________________________________________
____________________________________________________________________________________________________________________________________

Ugdytinių tėvų (globėjų) komentaras (pavasaris): ____________________________________________________________________________________________ ____________________________________________________________________________________________________________________________________
____________________________________________________________________________________________________________________________________

Tėvo (globėjo)  		____________________________		__________________
      			             (vardas, pavardė) 	                                                          (parašas)

Priešmokyklinio ugdymo pedagogo 	____________________________		__________________
     	                                                            (vardas, pavardė)                                                                 (parašas)

Priešmokyklinio ugdymo pedagogo	____________________________		__________________
     	                                                             (vardas, pavardė)                                                                (parašas)



_____________________________

Radviliškio Vinco Kudirkos progimnazijos
2025–2026 mokslo metų priešmokyklinio 
ugdymo tvarkos aprašą
4 priedas

PRIEŠMOKYKLINIO UGDYMO MOKYTOJO (-Ų) AR JUNGTINĖS GRUPĖS IKIMOKYKLINIO UGDYMO MOKYTOJO (-Ų) REKOMENDACIJA
 __________________________________________
(Mokyklos pavadinimas)
 
_________________ Nr. ______
(Data)
Vaiko vardas ir pavardė ____________________________________________________________________
 
Gimimo data __________________________________
 
Ugdymosi kalba________________________________
 
Gimtoji kalba __________________________________
 
Mokyklos kontaktai (telefono numeris, el. pašto adresas, miestas)
_______________________________________________________________________________________
 
Vaiko pasiekimai – kompetencijos, baigus Priešmokyklinio ugdymo programą:
 1.Komunikavimo kompetencija _______________________________________________________________________________________
_______________________________________________________________________________________
2. Kultūrinė  kompetencija
_______________________________________________________________________________________
_______________________________________________________________________________________
3. Kūrybiškumo kompetencija
_______________________________________________________________________________________
_______________________________________________________________________________________
4. Pažinimo kompetencija
_______________________________________________________________________________________
_______________________________________________________________________________________
5. Pilietiškumo kompetencija
_______________________________________________________________________________________
_______________________________________________________________________________________
6. Skaitmeninė kompetencija
_______________________________________________________________________________________
_______________________________________________________________________________________
7. Socialinė, emocinė ir sveikos gyvensenos kompetencija
_______________________________________________________________________________________
_______________________________________________________________________________________
8. Teikta švietimo pagalba (jos rezultatai) ir rekomendacija dėl švietimo pagalbos tęstinumo
_______________________________________________________________________________________
_______________________________________________________________________________________
 9. Kita svarbi informacija (pvz., adaptacija grupėje, lankomumas ir kt.)
_______________________________________________________________________________________
_______________________________________________________________________________________


IŠVADA dėl rekomendacijos tęsti vaiko mokymą pagal Pradinio ugdymo programą arba tęsti vaiko ugdymą pagal Priešmokyklinio ugdymo programą (nurodyti, kurias kompetencijas ir ką konkrečiai jose tobulinti, kitą svarbią informaciją, kodėl rekomenduojama tęsti ugdymą(si) pagal Priešmokyklinio ugdymo bendrąją programą), įvertinus visų metų vaiko pažangą ir pasiekimus ugdantis pagal Priešmokyklinio ugdymo bendrąją programą:
________________________________________________________________________________________
________________________________________________________________________________________

*IŠVADA nerašoma, kai vaikui tais kalendoriniais metais sueina 7 metai ir jis privalo pradėti ugdytis pagal Pradinio ugdymo bendrąją programą. 


Mokyklos vadovas                                      _______________          ____________________________
(Parašas)                           (Vardas ir pavardė)
 
Priešmokyklinio ugdymo mokytojas (-ų)    _______________           ___________________________
(Parašas)                           (Vardas ir pavardė)

ar 

Jungtinės grupės ikimokyklinio ugdymo mokytoja (-ai)  

                                                                       _______________           ___________________________                                                                                
(Parašas)                           (Vardas ir pavardė)




_____________________________

